1. finančná Správa Komisie Európskemu parlamentu a Rade o európskom poľnohospodárskom záručnom fonde - Finančný rok 2007 {SEK(2008) 2502} /* KOM/2008/0587 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 26.9.2008 KOM (2008) 587 v konečnom znení 1. FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE– FINANČNÝ ROK 2007 – {SEK(2008) 2502} OBSAH 1. FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE– FINANČNÝ ROK 2007 –{SEK(2008) 2502} 1. ROZPOČTOVÝ POSTUP 3 1.1. Predbežný návrh rozpočtu na rok 2007 3 1.2. Návrh rozpočtu na rok 2007 3 1.3. Opravný list na rok 2007 3 1.4. Príjmy pripísané EPZF 3 1.5. Dočasné reštrukturalizačné sumy v sektore cukru 4 1.6. Prijatie rozpočtu na rok 2007 4 1.7. Opravný rozpočet č. 7/2007 4 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 5 2.1. Riadenie rozpočtových prostriedkov 5 2.2. Mesačné platby 6 3. PLNENIE ROZPOČTU EPZF NA ROK 2007 6 4. POZNÁMKY K PLNENIU POĽNOHOSPODÁRSKEHO ROZPOČTU NA ROK 2007 7 5. POZNÁMKY K POUŽITIU PRIPÍSANÝCH PRÍJMOV 8 6. POZNÁMKY K POUŽITIU FONDU PRE REŠTRUKTURALIZÁCIU V SEKTORE CUKRU 8 7. ČLENENIE PODĽA DRUHU VÝDAVKOV 9 PRÍLOHA 1 : PRÍLOHA 2 : PRÍLOHA 3 : PRÍLOHA 4 : PRÍLOHA 5 : PRÍLOHA 6 : | POSTUP PRI ROZPOčTE V ROKU 2007 - VIAZANÉ PROSTRIEDKY EPZF PODIEL ROZPOčTU ZÁRUčNEJ SEKCIE EPUZF Z ROZPOčTU EÚ NA ROKY 2002-2007 ANALÝZA PLNENIA ROZPOčTU ZA ROK 2007 ANALÝZA POUžITIA PRIPÍSANÝCH PRÍJMOV ZA ROK 2007 VÝDAVKY EPZF NA ROK 2007 PODľA čLÁNKU A čLENSKÉHO šTÁTU VÝVOJ čLENENIA VÝDAVKOV ZÁRUčNEJ SEKCIE EPUZF NA ROKY 2002-2007 | Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude tiež zverejnené na internetovej stránke GR EÚ pre poľnohospodárstvo „Európa“. | ROZPOČTOVÝ POSTUP[1] Predbežný návrh rozpočtu na rok 2007[2] Komisia prijala predbežný návrh rozpočtu na rok 2007 a predložila ho rozpočtovému orgánu v apríli 2006. Viazané rozpočtové prostriedky navrhnuté pre Európsky poľnohospodársky záručný fond, položka 2, dosiahli celkovú výšku 43 684,0 milióna eur. Návrh rozpočtu na rok 2007 Rada[3] prijala návrh rozpočtu na rok 2007 v júli 2006. Rozpočtové prostriedky pre EPZF boli v porovnaní s predbežným návrhom rozpočtu (PNR) znížené o 730,0 milióna eur. Opravný list na rok 2007 Komisia koncom októbra 2006 prijala list č. 3 o zmene a doplnení k PNR na rok 2007, v ktorom požiadavky na rozpočtové prostriedky pre EPZF stanovili na 42 832,3 milióna eur, čo je o 851,7 milióna eur menej ako zodpovedajúca suma uvedená v predbežnom návrhu rozpočtu. Príjmy pripísané EPZF[4] Na základe ustanovení článku 34 nového nariadenia (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o dodržiavaní vyrovnanosti účtov, z nezrovnalostí a z poplatkov za mlieko považujú za pripísané príjmy na financovanie výdavkov EPZF. V čase zostavovania rozpočtu na rok 2007 sa vykonal odhad týchto príjmov, vo výške 987,0 milióna eur, a tento odhad sa zohľadnil, keď rozpočtový orgán schválil rozpočtové prostriedky na rok 2007. Konkrétne: - príjmy z poplatkov za mlieko sa odhadovali na 349,0 milióna eur a zohľadnili sa znížením rozpočtových prostriedkov požadovaných pre sektor mlieka a mliečnych výrobkov, ktorému rozpočtový orgán poskytol 587,0 milióna eur; - príjmy vyplývajúce z opráv súm v súvislosti s dodržiavaním vyrovnanosti účtov sa odhadovali na 568,0 milióna eur a príjmy z nezrovnalostí na 70,0 milióna eur. Celková suma 638,0 milióna eur bola zohľadnená znížením prostriedkov požadovaných pre režim jednotnej platby, pre ktorý rozpočtový orgán poskytol sumu 27 918,0 milióna eur. Podľa týchto pravidiel možno tieto príjmy použiť čiastočne alebo úplne, na pokrytie financovania výdavkov EPZF, ak rozpočtové prostriedky poskytnuté rozpočtovým orgánom nie sú dostatočné na financovanie výdavkov členských štátov. V prípade, že sa časť týchto príjmov nepoužije, prenesie sa automaticky do nasledujúceho rozpočtového roka. Dočasné reštrukturalizačné sumy v sektore cukru[5] Dočasné reštrukturalizačné sumy v sektore cukru sa považujú za pripísané príjmy určené na financovanie pomoci na reštrukturalizáciu v sektore cukru a ďalších druhov pomoci, s ktorými sa počíta vo fonde na reštrukturalizáciu. Pre hospodársky rok 2006/2007 sa tieto sumy týkajú množstvových kvót na cukor, inzulínový sirup a izoglukózu, v držbe hospodárskych subjektov, ktoré musia členské štáty odviesť do fondu v dvoch splátkach. Termíny splatnosti sú 31. marec a 30. november 2007. Pre tento fond boli podľa odhadu pripísané prostriedky vo výške 1 259,0 milióna eur. Prijatie rozpočtu na rok 2007 Európsky parlament prijal rozpočet na rok 2007 na svojom plenárnom zasadnutí v decembri 2006 so sumami navrhnutými v druhom čítaní Rady. Rozpočtové prostriedky pre EPZF, položka 2, predstavovali sumu 42 711,7 milióna[6] eur. Pôvodná suma viazaných rozpočtových prostriedkov EPZF a platobných rozpočtových prostriedkov zodpovedala 42 711,7 milióna eur a 42 435,6 milióna eur. Pre oblasť politiky 05-poľnohospodárstvo a rozvoj vidieka sa príjmy predpokladali vo výške 5 615,2 milióna eur. Mali sa použiť na opatrenia na poľnohospodárskych trhoch, zatiaľ čo 36 878,5 milióna eur sa predpokladalo použiť na priamu pomoc. V rámci rozpočtu na rok 2007 sa taktiež predpokladala suma 309,8 milióna eur pre oblasť politiky 17 – veterinárne a fytosanitárne opatrenia a suma 30,5 milióna eur pre oblasť politiky 11 – rybné hospodárstvo[7]. Rozdiel medzi viazanými a platobnými rozpočtovými prostriedkami vo výške 276,0 milióna eur je dôsledkom toho, že diferencované rozpočtové prostriedky sa využívajú na platby, ktoré vypláca priamo Komisia na propagáciu poľnohospodárskych výrobkov, politickú stratégiu a koordinačné opatrenia týkajúce sa poľnohospodárstva a veterinárnych a fytosanitárnych opatrení. Opravný rozpočet č. 7/2007 Komisia v decembri 2007 navrhla a rozpočtový orgán schválil v pláne AB č. 7/2007 prispôsobenie viazaných rozpočtových a platobných prostriedkov na rok 2007, zrušením sumy 400,0 milióna eur z pôvodných rozpočtových prostriedkov EPZF, ktoré vtedy predstavovali 42 311,7 milióna eur. Podrobnejšie opravný rozpočet zahŕňal zníženie prostriedkov pre kapitolu 05 02 „Opatrenia na poľnohospodárskych trhoch“ o 673,5 milióna eur a navýšenie pre kapitolu 05 03 „Priama pomoc“ o 188,0 milióna eur, a pre kapitolu 05 07 „Audit poľnohospodárskych výdavkov“ o 85,5 miliónov eur. V prílohe 3 sú uvedené konečné dostupné prostriedky, výsledná nevyčerpaná suma sa znížila na 191,9 milióna eur (0,5 %). Podiel konečného rozpočtu EPZF (viazaných rozpočtových prostriedkov) z konečného rozpočtu EÚ na roky 2002– 2007 sa uvádza v prílohe 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV Riadenie rozpočtových prostriedkov Rozpočtové prostriedky na finančný rok 2007 v eurách | Výdavková časť rozpočtu | Viazané rozpočtové prostriedky | Platobné rozpočtové prostriedky (PRP) | 1. Pôvodné rozpočtové prostriedky EPZF | 42 711 661 000,00 | 43 875 641 756,00 | 2. Opravný rozpočet | -400 000 000,00 | -400 000 000,00 | 3. Konečné rozpočtové prostriedky pre EPZF z toho: | 42 311 661 000,00 | 43 475 641 756,00 | 3a. Rozpočtové prostriedky na spoločné riadenie (okrem dočasného nástroja na rozvoj vidieka (TRDI) (1) EU 10) | 41 908 432 000,00 | 41 908 432 000,00 | 3b. Rozpočtové prostriedky na priame výdavky | 403 229 000,00 | 127 209 756,00 | 3c. Rozpočtové prostriedky na TRDI EU 10 | 0,00 | 1 440 000 000,00 | (1) Prechodný nástroj rozvoja vidieka EU-10. Plnenie rozpočtových prostriedkov na finančný rok 2007 V tabuľke sa uvádzajú realizované rozpočtové operácie v roku 2007: v eurách | Plnenie | Plnenie viazaných rozpočtových prostriedkov | Plnenie platobných rozpočtových prostriedkov | Spoločné hospodárenie (okrem TRDI (1) EU 10) | 42 335 567 108,49 | 42 335 567 108,49 | Priame výdavky | 336 739 778,86 | 78 872 905,36 | TDRI EU 10 | 0,00 | 1 298 701 347,00 | Spolu (vrátane Fondu na reštrukturalizáciu v sektore cukru) | 42 672 306 887,35 | 43 713 141 360,85 | Fond na reštrukturalizáciu v sektore cukru | 551 435 562,68 | 551 435 562,68 | Spolu okrem (Fondu na reštrukturalizáciu v sektore cukru) | 42 120 871 324,67 | 43 161 705 798,17 | (1) Rozpočtové prostriedky. Rozpočtové prostriedky a platba mínus pripísané príjmy: 39 887 650 082,38 eur Vo finančnom roku 2007 sa čerpali viazané rozpočtové prostriedky vo výške 42 672 306 887,35 eur a platby rozpočtových prostriedkov vo výške 43 713 141 360,85 eur. Automatické prenosy z roku 2006 v eurách | Prenos z roku 2006 do roku 2007 | Záväzky | Zrušené záväzky | Platby | Zrušené prostriedky | Prenesené rozpočtové prostriedky | 265 366 752.43 | 3 917 107.82 | 206 772 710.88 | 54 676 933.73 | Automatický prenos z roku 2006 do roku 2007 sa týkal len priamych výdavkov na nediferencované rozpočtové prostriedky. Ako sa uvádza v tabuľke. Z roku 2006 sa do roku 2007 preniesla suma 265,4 milióna eur. V roku 2007 sa z tohto prenosu použila suma 3,9 milióna eur. Suma platieb predstavovala 206,8 milióna eur a výsledná suma zrušených prostriedkov predstavovala 54,7 milióna eur. Mesačné platby Mesačné platby členským štátom Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky[8] sa ustanovuje, že „mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia“. Mesačné platby členskému štátu sa prevedú najneskôr tretí pracovný deň druhého mesiaca nasledujúceho po mesiaci, počas ktorého sa výdavky realizovali. Mesačné platby sú náhradou čistých výdavkov (po odpočítaní príjmov), ktoré sa uskutočnili a sú splatné na základe mesačných vyhlásení, ktoré predkladajú členské štáty[9]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[10]. Okrem toho sa platby stávajú konečnými po následnom preskúmaní správnosti a overení účtovných postupov. Na platby vykonané členskými štátmi od 16. 10. 2006 do 15. 10. 2007 sa vzťahuje systém mesačných platieb. V prípade zvyšných platieb Komisia vypláca priamo platby pre obmedzené množstvo opatrení. Za finančný rok 2007 celková čistá suma uskutočnených mesačných platieb bola 39 887 650 082,38 eur. Rozhodnutie o mesačných platbách za rok 2007 Počas finančného roka 2007 Komisia prijala dvanásť rozhodnutí o mesačných platbách. V decembri 2007 rozhodla o dodatočnej mesačnej platbe na úpravu platieb už poskytnutých na celkové výdavky zaúčtovateľné v tom roku. (Podrobnosti nájdete v prílohe 5 pracovného dokumentu priloženého k tejto správe.) PLNENIE ROZPOČTU EPZF NA ROK 2007 Poľnohospodársky rok 2007 bol poznačený významným zvýšením cien mnohých poľnohospodárskych výrobkov na trhoch EÚ a aj na svetových trhoch. Tento rast sa týkal najmä obilnín a mliečnych výrobkov. Na rozdiel rastu v živočíšnej výrobe, rastlinná výroba v EÚ v roku 2007 zaznamenala pokles. Tento vývoj na poľnohospodárskych trhoch, ako aj ďalšie faktory mali vplyv na úroveň výdavkov EPZF v určitých oblastiach rozpočtu a viedli k výraznému nevyčerpaniu rozpočtových prostriedkov. Plnenie rozpočtu dosiahlo výšku 42 120,9 milióna eur, t. j. približne 98,6 % pôvodnej výšky rozpočtových prostriedkov. Táto suma predstavuje realizáciu príjmov zodpovedajúcich trhom v oblasti rybného hospodárstva (oblasť politiky 11) priemerne vo výške 25,1 milióna eur, ako aj veterinárne výdavky (oblasť politiky 17) vo výške 260,3 milióna eur. Čo sa týka poľnohospodárstva (oblasť politiky 05), výdavky na operácie na poľnohospodárskych trhoch predstavovali sumu 4 867,6 milióna eur a výdaje na priamu pomoc 37 044,7 milióna eur. Z týchto dôvodov plnenie rozpočtu vyústilo do nevyčerpania 591,9 milióna eur pred prijatím opravného rozpočtu č. 7/2007. Podrobnosti nájdete v prílohe 3. POZNÁMKY K PLNENIU POĽNOHOSPODÁRSKEHO ROZPOČTU NA ROK 2007 Pôvodné rozpočtové prostriedky boli z väčšej časti nevyčerpané v prípade opatrení na poľnohospodárskych trhoch, ale boli prečerpané v prípade pomoci. V tabuľke 3 v prílohe sa uvádzajú podrobnosti plnenia jednotlivých položiek rozpočtu. Hlavné dôvody profilu plnenia niektorých položiek rozpočtu v porovnaní s pôvodnými rozpočtovými prostriedkami sa stručne uvádzajú nižšie: Obilniny Na trhu s obilím prevládali tento rok mimoriadne priaznivé vonkajšie aj vnútorné podmienky, čo viedlo k vyšším cenám na vnútornom i svetovom trhu. Výsledné nevyčerpanie nastalo v dôsledku: - výrazných čistých ziskov dosiahnutých v prospech rozpočtu, keďže nákup obilia do verejných skladov bol veľmi nízky, zatiaľ čo veľmi vysoké objemy obilia sa predávali z verejných skladov za vysoké ceny a - nižších výdavkov, ktoré vznikli v súvislosti s vývoznými náhradami za obilie, keďže sadzba náhrady bola na nulovej hodnote počas väčšej časti finančného roka. Náhrady vzťahujúce sa na výrobky neuvedené v prílohe I Aj v tomto sektore viedli veľmi priaznivé vnútorné a vonkajšie podmienky na trhu s obilím a trhu s mliečnymi výrobkami k celkovému všeobecnému zníženiu sadzieb vývozných náhrad a k následným nižším výdavkom na náhrady za vývoz spracovaných poľnohospodárskych výrobkov. Dôsledkom bolo nevyčerpanie rozpočtových prostriedkov. Cukor Prečerpanie rozpočtových prostriedkov spôsobili zvýšené sadzby vývozných náhrad, ktoré vynaložili členské štáty, keďže množstvá vyvážaného cukru, pokiaľ ide o cukor na voľnom trhu ako aj o cukor z verejných skladov, boli v porovnaní s predpokladmi, z ktorých sa vychádzalo pri rozpočte na rok 2007 oveľa vyššie. Ovocie a zelenina Nedostatočné čerpanie rozpočtových prostriedkov v tomto sektore spôsobili najmä nižšie výdavky členských štátov v dôsledku menšieho množstva rajčiakov, na ktoré sa poskytla spracovateľská pomoc, ako aj nižšie využívanie prevádzkových fondov pre organizácie výrobcov v porovnaní s predpokladmi, z ktorých sa vychádzalo pri rozpočte na rok 2007. Mlieko a mliečne výrobky Veľmi priaznivé vnútorné a vonkajšie podmienky na trhu s mliečnymi výrobkami viedli k nižším výdavkom členských štátov na vývozné náhrady za mliečne výrobky, na verejné skladovanie masla a na pomoc týkajúcu sa vnútorného rozdelenia odstredeného mlieka. Charakter zjavného prečerpania rozpočtových prostriedkov je však technickej povahy. Požadované rozpočtové prostriedky na rok 2007, ktoré tomuto odvetviu poskytol rozpočtový orgán, nezahŕňali pripísané príjmy pre tento sektor, vzhľadom na čo boli v podstate znížené o túto čiastku (349,0 milióna eur). To je dôvod, kvôli ktorému došlo k takémuto prečerpaniu rozpočtových prostriedkov. Priama pomoc Prečerpanie viditeľné z rozpočtovej tabuľky je dôsledkom zvláštneho nakladania s pripísanými príjmami. Požadované rozpočtové prostriedky na rok 2007, ktoré poskytol rozpočtový orgán pre tento sektor, nezahŕňali pripísané príjmy (638,0 milióna eur). Preto sa v prípade prečerpania vo výške 166,0 miliónov eur oproti pôvodnému rozpočtu jedná v porovnaní s potrebami o nevyčerpanie (- 472,0 miliónov eur). POZNÁMKY K POUŽITIU PRIPÍSANÝCH PRÍJMOV V tabuľke v prílohe 4 sú uvedené podrobnosti použitia pripísaných príjmov: Príjmy pripísané pre EPZF Počas rozpočtového roka 2007 vykázali členské štáty pripísané príjmy pre EPZF vo výške 1 159,5 milióna eur. Táto čiastka bola presunutá do roku 2008 na pokrytie očakávaných rozpočtových potrieb pre uvedený rok. Príjmy týkajúce sa dočasných reštrukturalizačných súm v odvetví cukru V priebehu rozpočtového roka 2007 členské štáty previedli na účet pripísaných príjmov prvú splátku dočasnej reštrukturalizačnej sumy vo výške približne 1 287,2 milióna eur. POZNÁMKY K POUŽITIU FONDU PRE REŠTRUKTURALIZÁCIU V SEKTORE CUKRU V rozpočtovom roku 2007 neboli plánované žiadne prostriedky na záväzky a platby pre Fond pre reštrukturalizáciu v sektore cukru (článok 05 02 16). Platby sa realizovali z prostriedkov pripísaných príjmov, ktoré členské štáty vykázali ako dočasné reštrukturalizačné sumy v sektore cukru. Časť pôvodne odhadovaných pripísaných príjmov vo výške 757,0 milióna eur bola určená na platby pomoci na reštrukturalizáciu v sektore cukru, diverzifikačné pomoci a na pomoc rafinériám cukru. V priebehu rozpočtového roku 2007 však členské štáty vyplatili na túto pomoc približne 551,4 milióna eur. Nevyužitý rozdiel medzi vybranými pripísanými príjmami vo výške 1 287,2 milióna eur s platbou vo výške 551,4 milióna eur určenou na rôzne druhy pomoci dosiahol 735,8 milióna eur a previedol sa do roku 2008 na účely financovania tejto pomoci v roku 2008. Podrobnosti nájdete v prílohe 4. ČLENENIE PODĽA DRUHU VÝDAVKOV Celkové výdaje EPZF predstavujú čiastku 42 120,9 milióna eur a možno ich rozčleniť do nasledovných hlavných kategórií. Ďalej sa uvádzajú príslušné výdavky spolu s percentuálnym podielom, ktorý tieto konkrétne výdavky z celkovej sumy výdavkov EPZF na rok 2007 predstavujú: Vývozné náhrady Suma vyplatených vývozných náhrad predstavovala 1 444,7 milióna eur, t. j.: 3,43 % celkovej sumy. Priama pomoc Suma výdavkov tejto položky predstavovala 37 045,8 miliónov eur, t. j. 87,95% celkovej sumy. Uskladnenie Suma výdavkov na skladovanie predstavovala - 106,7 miliónov eur, t. j. - 0,25 % celkovej sumy. Išlo najmä o obilniny, cukor a alkohol. Iné opatrenia Suma intervenčných výdavkov predstavovala 3 763,9 milióna eur, t. j. 8,94 % celkovej ročnej sumy. Táto kapitola sa vzťahuje na výdavky, ktoré nepatria do žiadnej z uvedených kategórií. Rozvoj vidieka Výdaje na rozvoj vidieka, týkajúce sa záručnej sekcie bývalého EPUZF predstavovali - 26,8 milióna eur, t. j. -0.06%. Vývoj tohto rozčlenenia výdavkov podľa druhu na roky 2002 - 2007 je uvedený v prílohe 6. [pic] [pic] [pic] [pic] [pic] [pic] [pic] [1] Tento postup je uvedený v prílohe 1. [2] Vrátane rezerv. [3] Prvé čítanie. [4] Tieto sumy nie sú zahrnuté v príjmových položkách rozpočtu (článok 670 pripísaných príjmov EPZF), ale sa uvádzajú v poznámkach k týmto článkom. [5] Tieto sumy nie sú zahrnuté v príjmových položkách rozpočtu (článok 680 pre dočasné reštrukturalizačné sumy v sektore cukru), uvádzajú sa ale v poznámkach k týmto článkom. [6] Čistá suma včítane predpokladaných pripísaných príjmov. [7] Vrátane rezerv. [8] Ú. v. EÚ L 209, 11.8.2005, s. 1. [9] Členské štáty predkladajú mesačné vyhlásenia o výdavkoch 10. deň každého mesiaca. [10] Členské štáty predkladajú 20. deň každého mesiaca podrobné vyhlásenia vo forme tabuľky 104.